b"\n_START_ARTICLE_\nMarta Sent\xc3\xads\n_START_SECTION_\nBiografia\n_START_PARAGRAPH_\nVa passar tota la seva inf\xc3\xa0ncia a la ciutat de Par\xc3\xads, ciutat on es va traslladar als tres anys. M\xc3\xa9s tard va marxar a Londres, on va comen\xc3\xa7ar a dedicar-se a la fotografia, i posteriorment va viatjar per diferents pa\xc3\xafsos africans com a reportera per a l'ONU. M\xc3\xa9s endavant es trasllada a Nova York investigant la cultura afroamericana, i despr\xc3\xa9s continua el seu treball al Brasil. Actualment resideix a Barcelona.\n_START_SECTION_\nTraject\xc3\xb2ria\n_START_PARAGRAPH_\nEn el camp professional ha abarcat un ampli repertori. Va col\xc2\xb7laborar amb l'OMS, va ser responsable de fotografia fixa en diversos rodatges de cinema i televisi\xc3\xb3; buscant patrocini per als seus reportatges, es va posar a disposici\xc3\xb3 d'una ag\xc3\xa8ncia de Nova York (Photo Researchers) i una altra de Barcelona (AGE). Les seves obres han estat exposades a l'Espai 10 de la Fundaci\xc3\xb3 Joan Mir\xc3\xb3 de Barcelona (1983), museu Reina Sofia de Madrid (1991), en el Center for Creative Photography de la Universitat d'Arizona a Tucson (1992) i en la Fotobiennale d'Enschede d'Holanda (1992)._NEWLINE_L'any 2000 va mostrar la seva imatge de Brasil dins del marc del festival La Mar de M\xc3\xbasicas de Cartagena, on va exposar juntament amb Sebasti\xc3\xa3o Salgado i d'altres artiestes."